  Виталий Пронин Соин сэрен Пичи Пургалан тылобурдо сӥль вузаны алэмын, висён вӧлмем интыос пытсамын, Татарстанысь Агрызын ворсамын пудо базар.24-тӥ куартолэзе Пичи Пурга ёросысь пудо-животлэн висёнъёсыныз нюръяськись станцие ёрос центрысь жингыртӥллям но шуиллям: юртъерамы быдэс арнязэ тылобурдоосмы кулыло. Станциысь ужасьёс соку ик юртъерзэс эскерыны поттӥлям. Мукет нуналаз тодмо вал ни: татысь тылобурдоос пуэдэн висё. Шутэтскон нуналъёсы Пичи Пурга вадьсын ӵын вӧлскиз: кӧня ке юртъеръёсысь пуэдэн висись тылобурдоосты сутӥзы. Али куд-ог ульчаос ворсамын, отчы дезбарьеръёс и дезковрикъёс тыремын. Пичи Пургалы матын гуртъёсын тылобурдо сӥль вузаны алэмын, Агрызын пудо-животэн вуз карон базар ворсамын.Пичи Пурга администрациын калыкез буйгато: кышкатсконо ӧвӧл, тылобурдоосты лапасъёсы, гидъёсы пытсано. Нош азбарады чер вуиз ик ке - тае тӥ валалоды тылобурдоостылэн ӟускиоссы лызэктэмъя, курегъёсты пузамысь дугдозы, кулон калэ вуозы - соку ик вазиськоно 8(341-38) 4-22-15, 4-24-79 телефон номеръёсъя. Али Пичи Пургалан кылдытэмын 10 бригада, соос югдурез быдэс ёросын чакласа возё.http://udmdunne.ru/2017/05/%D3%9Folgyri-gineh-no-pyehdehn-vise/УД Туспуктэм: "Удмурт дунне" газетлэн архивысьтыз Теги: кышкытлык  